3, 4. (a) Ke mokgwa ofe wo Sathane a bego a dutše a o diriša go hlasela batho ba Modimo? (b) Re tlo ahlaahla’ng kgaolong ye le dikgaolong tše pedi tše di latelago? Go bohlokwa go tseba gore motho yo a nagole bothata bjo ga se segafi se kotsi goba seo se sa dumelelwago setšhabeng. Maitshwaro a dintwa ga a hwetšagale mo bathong ba ba nago le bolwetši bjo. Lerato le thušo ya meloko le bagwera e dira phaphano mo kalafong ya batho ba ba nago le bolwetši bjo. Gae ke gae. Le ge motho a ka garama le dilete, a lokologa moyeng, a fiwa mahumo le maemo dileteng di šele, moya wa gagwe o tla fela o mmotša gore mo ga se gageno. Rakgadi Maphefo o be a sa hlwe a bitša bana ba kgaetšedi "dilo tšela", eupša letšatši le Lufuno a ka mo selekišago o be a tla mo tšhošetša ka gore o tla mo romela kua "go tatagwe wa legwaragwara le maphusumane a gagwe". Taba yeo Lufhuno o be a e tšhaba kudu. O be a šetše a lekile gabedi, gararo go etela lapa la tatagwe gomme a se ke a amogelwa gabotse. Bana ba Meisie ba be ba etšwa ka boraro ba mo lebelela go tloga ka lenao go fihla ka moriri wa hlogo, o ka re ba boga motho a etšwa magagamatala goba lefaufaung. Bothata bjo bongwe e be e le polelo. Lufhuno o be a tseba seAfrikaanse, a se ngwala gabotse eupša a sa kgone go se bolela gabotse. Leleme e be e le le le thata, go gana le ge a ikokoropile, batheeletši ba be ba no hwa ka disego. O ile a no phetha ka gore ge kgwedi e fedile goba a na le mathata a ditšhelete go swana le maeto a dikolo, a no leba go tatagwe kua setešeng sa maphodisa ka toropong. Go tloga moo e be e le go reka marotho, dijamo, dibotoro le tše dingwe tše bosana a nama a leba dipeseng, a boela gae, Tshakuma.